किसान की बेटी से एटीएम का कोड पूछ खाते से उड़ाए 85 हजार रुपए
ठियोग| धमांदरीपंचायत के एक गरीब किसान की केसीसी लिमिट से दो दिनों के भीतर 85 हजार रुपए उड़ा लिए गए हैं। पंचायत के सांगटी गांव के प्रताप सिंह बुधवार को भारतीय स्टेट बैंक की ठियोग शाखा में अपनी पासबुक अपडेट करने पहुंचे तो उनके होश उस समय उड़ गए जब उन्हें उनके खाते से 85 हजार रुपए निकलने का पता चला। यह राशि 23 और 24 फरवरी को 17 विभिन्न ट्रांजेक्शन के जरिए विभिन्न आनलाइन वेबसाइ्टस के जरिए से निकाली गई हैं। इनमें ओला कैब, एयरटेल मनी, ई-कॉमर्स, ऑक्सीजन वॉलेट, बिलडेस्क ई-कॉमर्स यूको बैंक के खातों में यह राशि ट्रांसफर की गई है। किसान ने बताया कि कुछ दिन पहले उनके मोबाइल पर अपने आप को बैंक का कर्मचारी बताकर किसी ने उनकी बेटियों से एटीएम कार्ड नंबर सीवीवी कोड पूछा था जिसे उन्होंने बैंक से आया फोन समझकर बता दिया था। लेकिन जब प्रताप सिंह बुधवार को बैंक पहुंचा तो उसे अपने साथ हुई धोखाधड़ी का पता चला। इस गरीब किसान ने भारतीय स्टेट बैंक की ठियोग शाखा से 2 लाख 20 हजार की लिमिट बना रखी है और अब उनके खाते से 85 हजार रुपए धोखाधड़ी से निकलने के बाद उनकी देनदारी 2 लाख 13 हजार हो गई है। उन्होंने बताया कि उन्होने जो धनराशि निकाली थी वह एक लाख 27 हजार थी जिसका उपयोग उन्होंने खेती बच्चों की पढ़ाई के लिए किया था। अब यह किसान परेशान है कि किस तरह वह बैंक का बढ़ा हुआ कर्ज उतारेगा इस धोखाधड़ी से गायब धनराशि को किस तरह से वापस ला सकेगा।
hin_Deva hin_Deva